
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
[bookmark: DOC_DATA]DĖL VIENKARTINĖS LICENCIJOS IŠDAVIMO

2020 m. rugpjūčio 6 d. Nr. AT–
Šakiai

Vadovaudamasis Lietuvos Respublikos vietos savivaldos įstatymo 6 straipsnio 39 punktu, 29 straipsnio 8 dalies 2 punktu, Lietuvos Respublikos Vyriausybės 2004 m. gegužės 20 d. nutarimu Nr. 618 patvirtintų Didmeninės ir mažmeninės prekybos alkoholio produktais licencijavimo taisyklių 6 punktu, 2020 m. rugpjūčio 5 d. UAB „Vipolina“ paraiška „Dėl vienkartinės licencijos išdavimo“, Šakių rajono savivaldybės administracijos nuostatų, patvirtintų rajono savivaldybės tarybos 2016 m. rugsėjo 23 d. sprendimu T-277 „Dėl Šakių rajono savivaldybės administracijos nuostatų patvirtinimo“, 24 punktu ir Šakių rajono savivaldybės mero 2020 m. liepos 7 d. potvarkio Nr. MAK-66 „Dėl kasmetinių atostogų suteikimo Dainiui Grincevičiui“ 2 punktu,
išduodu vienkartinę licenciją verstis mažmenine prekyba alumi, alaus mišiniais su nealkoholiniais gėrimais ir natūralios fermentacijos sidru, kurių tūrinė etilo alkoholio koncentracija neviršija 7,5 procento, masiniuose renginiuose ir mugėse uždarajai akcinei bendrovei „Vipolina“, juridinio asmens kodas 300147836, licencijos Nr. 1503 v.
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

